Елисавета Багряна
Ученици

chitanka.info

Ний работни сме пчелици,

ставаме в зори —

ученички, ученици,

братя и сестри.

Както златните пчелици

смучат сладък мед,

тъй и нашите очици

гълтат ред след ред.

Цял ден мирничко на чина

пишем и четем

и година след година

учим и растем,

та донявга ум и сила

вкупом да сберем —

на родината си мила

всичко да дадем.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.